
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 548 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού ατόμων που θα επαναπροσλη- 
φθούν στο ΜΤΠΥ κατά το β' εξάμηνο του έτους 

1994.. 2 

Ρυθμίσεις Θήρας για την κυνηγετική περίοδο 1994- 

95. 3 

Καθορισμός ως ζώνης Α' απολύτου προστασίας της νή¬ 
σου Δοκού περιφέρειας Δήμου Ύδρας. 4 

Τροποποίηση Υ.Α. 18834/29.6.1994 (ΦΕΚ 491/Β/ 
29.6.94) «Όροι και προϋποθέσεις εγγραφής Έλ¬ 


ληνα, αλλοδαπού ή ομογενή αθλητή, σε αθλητικά 
ερασιτεχνικά σωματεία - Δικαιολογητικά - Ακυρότη¬ 


τες - Κυρώσεις». 5 

Τροποποίηση Υ.Α. 18825/31.5.1994 «Παράταση προ¬ 
θεσμίας μετεγγραφών αμειβομένων Καλαθοσφαιρι¬ 
στών». 6 

Έγκριση μεταβίβασης άδειας ίδρυσης και λειτουργίας 
Ωδείου και παραρτήματος. 7 

Χορήγηση άδειας ίδρυσης και λειτουργίας Ωδείου. ... 8 

Χορήγηση άδειας ίδρυσης και λειτουργίας παραρτήμα¬ 
τος Ωδείου. 9 

Συγκρότηση Υπηρεσιακού Συμβουλίου του Πολιτικού 
Προσωπικού του Υπουργείου Δημόσιας Τάξης. ...10 
Τροποποίηση της συστατικής πράξης Σχολικής Επιτρο¬ 
πής Δημοτικού Σχολείου και Νηπιαγωγείου κοινότη¬ 
τας Αγγελώνας Ν. Λακωνίας. 11 

Κύρωση αναδασμού αγρο/τος «ΑΓΙΟΣ ΒΗΣΣΑΡΙΟΣ» Ν. 

Τρικάλων.12 

Τροποποίηση της 14125/2.10.89 απόφασης Νομάρχη 


Φλώρινας όπως τροποποιήθηκε με την 5003/ 

12.5.92 όμοια απόφαση που αφορά τη σύσταση της 
Σχολικής Επιτροπής Δημοτικού και Νηπιαγωγείου 
της Κοινότηας Ατραπού του Νομού Φλώρινας .... 13 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2037704/4311 /0022 (1) 

Καθορισμός αποδοχών Γενικού Δ/ντή του Ε.Ο.Π. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 40 του Ν. 2082/92 (ΦΕκ 
158/Α712). 

2. Την απόφαση του Υπουργού Υγείας, Πρόνοιας και 
Κοινωνικών Ασφαλίσεων αριθ. ΔΥ1 γ/9427/29.3.94 «Διο¬ 
ρισμός Γενικού Δ/ντή», περίληψη της οποίας δημοσιεύ- 
θηκε στο ΦΕΚ 33/94 τ.Ν.Π.Δ.Δ. 

3. Το γεγονός ότι έχει εγγράφει πίστωση στον προϋπο¬ 
λογισμό του Ε.Ο.Π. (ΚΑΕ 6201/620100), αποφασίζουμε: 

1. Καθορίζουμε τις αποδοχές του Γενικού Διευθυντή 
του Εθνικού Οργανισμού Πρόνοιας (Ν.Π.Ι.Δ.) στις τετρα¬ 
κόσιες χιλιάδες (400.000) δραχμές μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΩΝ 

ΑΛ. ΠΑΠΑΔΟΠΟΥΛΟΣ Δ. ΚΡΕΜΑΣΤΙΝΟΣ 

-♦- 

Αριθ. 2039744/1077/0094 (2) 

Καθορισμός αριθμού ατόμων που θα επαναπροσληφθούν 
στο ΜΤΠΥ κατά το β' εξάμηνο του έτους 1994. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) της παραγρ. 10 του άρθρου 25 του 
Ν. 2190/1994 (ΦΕΚ 28Α) «Σύσταση ανεξάρτητης αρχής 
για την επιλογή προσωπικού και ρύθμιση θεμάτων διοίκη¬ 
σης» β) του άρθρου 27 του Ν. 2081/92 (ΦΕΚ 154 Α'), με 
το οποίο προστέθηκε άρθρο 29Α’ στο Ν. 1558/85 (ΦΕΚ 
137 Α’). 

2. Την κοινή απόφαση των Υπουργών Προεδρίας της 
Κυβέρνησης και Οικονομικών αριθμ. 2027370/564/ 

0094/7.6.1994, με την οποία καθορίστηκε, κατά κλάδο η 
ειδικότητα, ο αριθμός των επαναπροσλαμβανομένων στο 
ΜΤΓΊΥ υπαλλήλων. 

3. Την αριθμ. 26/16.6.1986 απόφαση του Δ.Σ. του 
ΜΤΠΥ. 

4. Το γεγονός ότι από την έκδοση της απόφασης αυτής 
προκαλείται δαπάνη σε βάρος του προϋπολογισμού του 
ΜΤΠΥ (κωδικοί μισθοδοσίας 0212 κ.λπ.) δέκα οκτώ εκα¬ 
τομμυρίων (18.000.000) δρχ. για το 1994 (β’ εξάμηνο) και 
διπλάσιου ποσού για κάθε ένα από τα επόμενα έτη και ότι 
για το τρέχον έτος έχει προβλεφθεί σχετική πίστωση. 

5. Το αριθμό των αιτήσεων επαναπρόσληψης καθώς και 
της επιτακτικές υπηρεσιακές ανάγκες του Μ.Τ.Π.Υ. 

6. Την απόφαση αριθ. 1026431/268/0006Α/2.3.1994 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 154/Β/7.3.1994), αποφασί¬ 
ζουμε: 

Ορίζουμε όπως τα δεκαέξι (16) άτομα που υπέβαλαν, 
σύμφωνα με τις διατάξεις του άρθρου 25 παρ. 3 του Ν. 
2190/94, αίτηση επαναπρόσληψης στο Μ.Τ.Π.Υ. και πλη¬ 
ρούν τις νόμιμες προϋποθέσεις επαναπροσληφθούν σε 
κενές θέσεις τακτικού προσωπικού του εν λόγω Ταμείου 
εντός του Β' εξαμήνου του τρέχοντος έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. 80613/3081 (3) 

Ρυθμίσεις Θήρας για την κυνηγετική περίοδο 1994-95. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ. 86/69 «Περί Δασικού Κώδικα» 
(άρθρα 251, 258, 259 και 261), του Ν.Δ. 996/71 (άρθρο 
11), του Ν. 177/75 (άρθρα 7 και 8) και της 414985/85 
κοινής απόφασης Υπουργείων Εθνικής Οικονομίας και 
Γεωργίας «Περί μέτρων διαχείρισης της άγριας πτηνοπα¬ 
νίδας» (ΦΕΚ 757 Β/18.12.85). 

2. Τη Διεθνή Σύμβαση της Βέρνης «περί της διατήρησης 
της άγριας ζωής και του φυσικού περιβάλλοντος της Ευ¬ 
ρώπης» η οποία κυρώθηκε με το Ν. 1335/83 (ΦΕΚ 32 Α'/ 
14.3.83). 

3. Τη Διεθνή Σύμβαση Ραμσάρ «περί της προστασίας 
των Υγροβιότοπων διεθνούς ενδιαφέροντος» η οποία κυ¬ 
ρώθηκε με το Ν. 191/1974 (ΦΕΚ 350 Α729.11.1974). 

4. Τη Διεθνή Σύμβαση της Βόννης «περί προστασίας 
των αποδημητικών ειδών». 

5. Την Κοινοτική Οδηγία 79/409/ΕΟΚ «περί των μέ¬ 
τρων διαχείρισης της άγριας πτηνοπανίδας», καθώς και 
όλες τις μετέπειτα σχετικές Οδηγίες προς τροποποίηση 
της αρχικής. 

6. Τις υπ’ αριθ. 366/93, 540/93, 641/93 και 1174/94 
αποφάσεις του ΣτΕ. 

7. Τις σχετικές με το θέμα εισηγήσεις των περιφερεια¬ 
κών δασικών υπηρεσιών. 

8. Το 78014/2676/23.6.94 έγγραφό μας «περί υποβο¬ 


λής στοιχείων και προτάσεων από τις εμπλεκόμενες κυνη¬ 
γετικές και οικολογικές οργανώσεις», καθώς και τις μετέ- 
πειτα σχετικές εισηγήσεις ή παρατηρήσεις τους. 

9. Το άρθρο 27 του Ν. 2081/1992 (ΦΕΚ 154 Α7 
10.9.92) με το οποίο προστέθηκε το άρθρ. 29Α στο Ν. 
1558/1985 «Κυβέρνηση και Κυβερνητικά Όργανα». 

10. Την υπ’ αριθ. 184/27.10.93 (ΦΕΚ 836/Β/ 
29.10.1993) κοινή απόφαση Πρωθυπουργού και Υπουρ¬ 
γού «περί μεταβίβασης αρμοδιοτήτων στον Υφυπουργό 
Γεωργίας Φ. Κωνσταντίνου». 

11. Τη σχετική εισήγηση της αρμόδιας Διεύθυνσης της 
Γ ενικής Γ ραμματείας Δασών και Φυσικού Περιβάλλοντος 
η οποία διαμορφώθηκε με βάση: 

- Τις απόψεις ή προτάσεις που κατέθεσαν ορισμένες πε¬ 
ριφερειακές υπηρεσίες, ορισμένοι ΟΤΑ, Κυνηγετικές Ορ¬ 
γανώσεις, Οικολογικά Σωματεία και λοιποί τρίτοι. 

-Τις διαθέσιμες έγκυρες πληροφορίες, επιστημονικά 
στοιχεία και μελέτες όσον αφορά το καθεστώς διαχείρι¬ 
σης των αναφερομένων εις τον Πίνακα θηρεύσιμων ει¬ 
δών. 

- Τις εκθέσεις της υπηρεσίας υπό τον τίτλο «Μελέτη της 
γενικής κατάστασης των θηρευομένων ειδών και της επί¬ 
δρασης της Θήρας στους πληθυσμούς τους» (Ιούνιος 
1993) και «Μελέτη της πληθυσμιακής κατάστασης ορι¬ 
σμένων υδροβίων πουλιών στην Ελλάδα (Ιούλιος 1994). 

12. Την ανάγκη διατήρησης των πληθυσμών όλων των 
ειδών της άγριας πανίδας σε ικανοποιητικά επίπεδα ώστε 
να ανταποκρίνονται στις οικολογικές, επιστημονικές και 
μορφωτικές απαιτήσεις, λαμβανομένων υπόψη των οικο¬ 
νομικών και ψυχαγωγικών τοιούτων, αποφασίζουμε: 

Α’. 1. Καθορίζουμε τη διάρκεια της κυνηγετικής περιό¬ 
δου για το κυνηγετικό χρόνο 1994 - 95 από 20.8.1994 μέ¬ 
χρι 28.2.1995. 

2. Τα επιτρεπόμενα να κυνηγηθούν είδη, η χρονική πε¬ 
ρίοδος και οι ημέρες κυνηγιού τους καθώς και ο μέγιστος 
αριθμός ατόμων κατά είδος τα οποία επιτρέπεται να θη¬ 
ρεύει κάθε κυνηγός ανά ημερήσια έξοδο, αναφέρονται 
στον επισυναπτόμενο Πίνακα. 

3. Επιτρέπουμε το κυνήγι του Φασιανού (ΡΐΊ3$ΐ3πυδ οο!- 
οάιουδ) μόνο στην περιφέρεια των νομών Φθιώτιδας, Λάρι¬ 
σας, Τρικάλων, Πέλλας, Ημαθίας, Πιερίας, Κοζάνης, Κα¬ 
στοριάς, Φλώρινας, Θεσσαλονίκης και Έβρου. 

4. Απαγορεύουμε το κηνύγι της Μπεκάτσας (δοοίορβχ 
ΓυδίίοοΙβ) στο καρτέρι το πρωί και το βράδυ. 

5. Περιορίζουμε τη χρησιμοποίηση σκύλων δίωξης για 
άσκηση κυνηγίου από 17.9.1994 μέχρι 31.12.1994 σε 
τρεις (3) ημέρες την εβδομάδα (Τετάρτη, Σάββατο και Κυ¬ 
ριακή) δηλαδή μόνο κατά τη χρονική περίοδο και κατά τις 
ημέρες που επιτρέπεται το κυνήγι του λαγού και του 
αγριόχοιρου. 

6. Επιτρέπουμε το κυνήγι του αγριόχοιρου σε Ομάδες 
μέχρι δέκα (10) κυνηγών, με δικαίωμα θήρευσης μέχρι δύο 
(2) ατόμων από κάθε ομάδα ανά ημερήσια έξοδο. 

απαγορεύουμε το κυνήγι του αγριόχοιρου στην Πελο¬ 
πόννησο και στην Κέρκυρα. 

7. Για τα είδη πουλιών που δεν αναφέρονται στην πα¬ 
ρούσα απαγορεύεται το κυνήγι τους, σύμφωνα με τις δια¬ 
τάξεις της 414985/1985 κοινής Υπουργικής Απόφασης 
ΥΠΕΘΟ - ΥΠ.ΓΕ. «Περί μέτρων διαχείρισης της άγριας 
πτηνοπανίδας» (ΦΕΚ 757/Β718.12.1985). 

8. Επιτρέπουμε το κυνήγι της αλεπούς από 17.9.1994 

μέχρι 31.12.1994 μόνο με τη χρησιμοποίηση κυνηγετικού 
όπλου και μόνο στην περιφέρεια νομών που δεν έχουν χα- 
ρακτηρισθεί αρουραιόπληκτοι. 

Διευκρινίζουμε ότι η χρησιμοποίηση σκύλου δίωξης για 
το κυνήγι της αλεπούς υπόκειται στους περιορισμούς της 
παραγράφου 5. 

Β’. 1 Απαγορεύουμε το κυνήγι: 

1.1. Στα μόνιμα καταφύγια θηραμάτων. 

1.2. Στα εκτροφεία θηραμάτων. 

1.3. Στις περιοχές όπου ισχύουν απαγορεύσεις Θήρας 
ορισμένης χρονικής διάρκειας. 

1.4. Στους πυρήνες των Εθνικών Δρυμών. 

1.5. Σε ζώνη πλάτους πεντακοσίων (500) μ. κατά μήκος 
της χερσαίας μεθοριακής γραμμής. 

1.6. Σε θαλάσσια ζώνη πλάτους τριακοσίων (300) μ από 
τις ακτές. 


1.7. Σε όλες τις περιοχές όπου ισχύουν ειδικοί περιορι¬ 
σμοί Θήρας σύμφωνα με το άρθρο 6 της 414985/85 (ΦΕΚ 
757 Β ./8.12.85) κοινής Υπουργικής Απόγασης. 

2. Απαγορεύουμε την αγοραπωλησία όλων των ειδών 
θηραμάτων, εκτός εκείνων τα οποία προέρχονται από 
εκτροφεία (δημόσια ή ιδιωτικά), από τις Ελεγχόμενες Κυ¬ 
νηγετικές Περιοχές ή από το εξωτερικό εφόσον έχουν τη¬ 
ρηθεί οι νόμιμες διαδικασίες απόκτησής τους. 

Γ’. 1. Η εφαρμογή της απόφασης αυτής δεν προκαλεί 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιεθεί στην Εφημερίδα της Κυ- 
βερνήσεως. 

Αθήνα, 14 Ιουλίου 1994 

Ο ΥΦΥΠΟΥΡΓΟΣ 

ΦΛ. ΚΩΝΣΤΑΝΤΙΝΟΥ 

της Χώρας τα οποία μέχρι τις 1*8.12.85 είχαν χαρακτηρισθεί με αποφάσεις του Υπουργείου Γεωργίας 

Αριθ. ΥΠΠΟ/ΑΡΧ/Α1 /Φ02/34886/1718 (4) 

Καθορισμός ως ζώνης Α’ απολύτου προστασίας της νήσου 
Δοκού περιφέρειας Δήμου Ύδρας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/85 ΦΕΚ 137/τ.Α726.7.85 «Περί Κυ¬ 
βερνήσεως και Κυβερνητικών Οργάνων»». 

2. Τις διατάξεις του Κ.Ν. 5351 /32 «Περί Αρχ/των»». 

3. Το Ν. 1892/90 ΦΕΚ 101 /τ.Α /31.7.90/κεφ. ΙΔ', άρ¬ 
θρο 91, «Περί ρυθμίσεων αρμοδιότητας του Υπουργείου 
Πολιτισμού». 

4. Την ομόφωνη γνωμοδότηση του Κεντρικού Αρχ/κού 
Συμβουλίου, όπως διατυπώθηκε στην αρ. 15/10.5.1994 
συνεδρία του, αποφασίζουμε: 

Για λόγους προστασίας των σημαντικώτατων αρχαίων 
λειψάνων, που σώζονται στη νήσο Δοκό, δηλ. για λόγους 
προστασίας των επί της νήσου Πρωτοελλαδικών, Υστερο¬ 
ελλαδικών και Ελληνιστικών οικισμών και των Ελληνιστι¬ 
κών και Βυζαντινών λειψάνων, καθορίζουμε ως Ζώνη Α’ 
απολύτου Προστασίας, αδόμητη, ολόκληρη νήσο Δοκό, 
περιφέρειας Δήμου Ύδρας. 

Ως επιτρεπόμενη χρήση καθορίζεται η υφιστάμενη 
κατά τη δημοσίευση της παρούσης αποφάσεως δασική και 
καλλιέργεια ελαιοδέντρων, όπου αυτή υφίσταται. 

Για την εκτέλεση παντός έργου επί της νήσου απαιτεί¬ 
ται η προς τούτο έγκριση από πλευράς της Β’ Εφορείας 
Προϊστ. και Κλασ. Αρχαιοτήτων και της αρμόδιας Εφο¬ 
ρείας Εναλίων Αρχ/των. 

Από τις διατάξεις της παρούσης αποφάσεως δεν προ¬ 
κύπτει δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1994 

Ο ΥΠΟΥΡΓΟΣ 

θ. ΜΙΚΡΟΥΤΣΙΚΟΣ 
-♦- 

Αριθ. 23392 (5) 

Τροποποίηση Υ.Α. 18834/29.6.1994 (ΦΕΚ 491/Β/ 

29.6.94) «Όροι και προϋποθέσεις εγγραφής Έλληνα, 
αλλοδαπού ή ομογενή αθλητή, σε αθλητικά ερασιτε¬ 
χνικά σωματεία - Δικαιολογητικά - Ακυρότητες - Κυρώ¬ 
σεις». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Σύμφωνα με τις διατάξεις: 

α) Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β) Του Ν. 75/75 «Περί οργανώσεως του εξωσχολικού 
Αθλητισμού και ρυθμίσεως συναφών - θεμάτων (άρθρο 20 
παρ. 3) όπως τροποποιήθηκαν και συμπληρώθηκαν με 
τους Νόμους 423/76, 665/77 και 1070/80. 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την υπ’ αριθμ. Γ. 54567/22.10.93 (ΦΕΚ 830/Β/ 
22.10.93) απόφαση του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 


4. Την υπ’ αριθμ. 18834/29.6.94 Υ.Α. (ΦΕΚ 491/Β/ 

29.6.94) . 

3. Το υπ’ αριθμ. 2369/6.7.94 έγγραφο της ΕΟΠΕ, απο¬ 
φασίζουμε: 

Αρθρο 1 

1. Η παράγραφος Ια του άρθρου 10 της υπ, αριθμ. 
18834/29.6.94 τροποποιείται ως εξής: 

α) Ομαδικά αθλήματα 

Πετοσφαίριση 1 -20 Ιουλίου 

Κατά τα λοιπά ισχύει η παράγραφος 1 α του άρθρου 10 
ως έχει. 

2. Η παράγραφος 2α του άρθρου 10 της υπ, αριθμ. 
18834/29.6.94 Υ.Α. τροποποιείται ως εξής: 

α) Ομαδικά αθλήματα 

Πετοσφαίριση 28.7 - 4.8.94 

Κατά τα λοιπά ισχύει η παράγραφος 2α του άρθρου 10 
ως έχει. 

Αρθρο 2 

1. Η παράγραφος 6 του άρθρου 8 του Τρίτου Κεφαλαίου 
της υπ’ αριθμ. 18834/Υ.Α. (ΦΕΚ 491/Β/29.6.94) τροπο¬ 
ποιείται ως εξής: 

Αθλητής που δεν συμμετείχε σε Εθνική ομάδα. 

Κατά τα λοιπά ισχύει η παράγραφος 6 του άρθρου 8 ως 
έχει. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1994 

Ο ΥΦΥΠΟΥΡΓΟΣ 

Γ. ΛΙΑΝΗΣ 

-♦- 

Αριθ. 23391 (6) 

Τροποποίηση Υ.Α. 18825/31.5.1994 «Παράταση προθε¬ 
σμίας μετεγγραφών αμειβομένων Καλαθοσφαιρι¬ 
στών». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Σύμφωνα με τις διατάξεις: 

α) Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρείες και άλλες διατάξεις». 

γ) Του Ν. 1558/17.7.85 «Κυβέρνηση και Κυβερνητικά 
του υπ’ αριθμ. 34495/7 Όργανα». 

2. Την υπ’ αριθμ. 37495/7.11.91 (ΦΕΚ 965/Β/ 
22.11.91) Υ.Α. όπως ισχύει. 

3. Την υπ’ αριθμ. 31189/31.7.92 Υ.Α. (ΦΕΚ 550/Β/ 
4.8.92) όπως ισχύει. 

4. Την υπ* αριθμ. 18825/31.5.94 Υ.Α. (ΦΕΚ 398/Β/ 

31.5.94) παράταση προθεσμίας μετεγγραφών αμειβομέ- 
νων Καλαθοσφαιριστών. 

5. Την υπ’ αριθμ. Γ. 54567/22.10.93 (ΦΕΚ 838/Β/ 

22.12.93) Κοινή απόφαση των Πρωθυπουργού και του 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού». 

6. Το υπ’ αριθμ. 2428/5.7.94 έγγραφο της ΕΟΚ. 

7. Το υπ’ αριθμ. 290/5.7.94 έγγραφο του ΠΣΑΚ. 

8. Το υπ’ αριθμ. 251/6.7.94 έγγραφο του ΕΣΑΚ, απο¬ 
φασίζουμε: 

Τροποποιούμε την υπ’ αριθμ. 18825/31.5.94 (ΦΕΚ 
398/Β/31.5.94) Υ.Α. και κατ' εξαίρεση για το έτος 1994 
αιτήσεις κ.λπ. δικαιολογητικά μετεγγραφής Καλαθοσφαι¬ 
ριστών που υποβλήθηκαν μέχρι και 30.6.1994 θεωρού¬ 
νται εμπρόθεσμα. 

Ακροτελεύτιο Αρθρο 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γενικής Γραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 

- 4 - 

Αριθ. ΥΠΠΟ/ΚΑΤΕΧΝ/Δ/35478 (7) 

Έγκριση μεταβίβασης άδειας ίδρυσης και λειτουργίας 
Ωδείου και παραρτήματος. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών»». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί Κυρώσεως 
του εσωτερικού κανονισμού του Ωδείου Θεσσαλονίκης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με Εντολή Υπουργού στους Γ εν. Γ ραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της ΚΎ. του ΥΠΠΟ (ΦΕΚ 987/τΒ/ 
28.11.1991). 

6. Την αριθμ. ΥΠΠΟ/ΚΑΤΕΧΝ/Δ/2550/1.10.91 από¬ 
φασή μας «Χορήγηση άδειας ίδρυσης και λειτουργίας 
Ωδείου στην Αθηνά Σπυροπούλου» (ΦΕΚ 837/Β/ 
11.10.91) και την αριθμ. ΥΠΠΟ/ΚΑΤΕΧΝ/Δ/41928/ 
3.9.92 απόφασή μας, «Χορήγηση άδειας ίδρυσης και λει¬ 
τουργίας παρ/τος του Πολύμνιου Ωδείου (ΦΕΚ 591/Β/ 
30.9.92). 

7. Την από 18.1.94 αίτηση της Ομορρύθμου Εταιρείας 
«ΑΘΑΝΑΣ. ΟΙΚΟΝΟΜΟΠΟΥΛΟΣ ΚΑΙ ΠΑΝΑΓΙΩΤΗΣ ΚΑ- 
ΤΣΙΒΕΛΑΣ Ο.Ε.» με τα συνημμένα δικαιολογητικά, απο¬ 
φασίζουμε: 

Εγκρίνουμε τη μεταβίβαση της άδειας ίδρυσης και λει¬ 


τουργίας του Πολύμνιου Ωδείου (πάτρα) και του παραρτή- 
ματός του στο Ρίο, από την Ελένη Σπυροπούλου, στην 
Ομόρρυθμη Εταιρεία «ΑΘΑΝΑΣ. ΟΙΚΟΝΟΜΟΠΟΥΛΟΣ 
ΚΑΙ ΠΑΝΑΓΙΩΤΗΣ ΚΑΤΣΙΒΕΛΑΣ Ο.Ε.», επειδή διαθέτει 
τις μόνιμες προϋποθέσεις. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνλίου 1994 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΚΑΤΕΧΝ/Δ/24543 (8) 

Χορήγηση άδειας ίδρυσης και λειτουργίας Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί Κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών ΥΠΠΟ/ 
ΓΝΟΣ/33992/31.8.87 «Προϋποθέσεις Τμήματος Κλασ¬ 
σικής Κιθάρας» (ΦΕΚ 500/Β/87, ΥΠΠΟ/ΓΝΟΣ/33991/ 
23.10.87 «Προϋποθέσεις λειτουργίας Τμήματος Κλαβι- 
κύμβαλου (τσέμπαλο), (ΦΕΚ 609/Β/87). 

8. Την αριθμ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με Εντολή Υπουργού στους Γ εν. Γ ραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠΠΟ (φεκ 987/τΒ7 
28.11.1991). 

9. Το από 30.6.1994 Πρακτικό αυτοψίας, της Επιτρο¬ 
πής Ελέγχου Κτιρίων Σχολών Χορού και Μουσικής. 

10. Την από 25.5.94 αίτηση της Ομορρύθμου Εταιρείας 
«Ε. Μαραγκουδάκη, Δ. Μακροπόδης, I. Αντωνιάδης Ο.Ε.», 
με τα συνημμένα δικαιολογητικά, αποφασίζουμε: 

1. Χορηγούμε στην Ομόρρυθμο Εταιρεία «Ε. Μαρα- 
γκουδάκη, Δ. Μακροπόδης, I. Αντωνιάδης Ο.Ε.»», άδεια 
ίδρυσης και λειτουργίας Ωδείου που θα στεγαστεί στο κτί¬ 
ριο, των οδών Πελασγίας και Αγίου Πέτρου 25α στον Α’ 
όροφο στο Περιστέρι και θα έχει επωνυμία «ΩΔΕΙΟ ΣΙ- 
ΜΠΕΛΙΟΥΣ». 

2. Το Ωδείο θα λειτουργήσει τις εξής Σχολές και τμή- 

ματα: 

Α. Σχολή Ανωτέρω θεωρητικών Μαθημάτων και Συνθέ- 
σεως, με τμήματα: 1. ωδικής, 2. αρμονίας, 3. ενοργάνω- 
σης, 4. αντίστιξης, 5. φυγής, 6. σύνθεσης. 

Β. Σχολή Ενοργάνου Μουσικής, με τμήματα: 

1. πληκτών, 2. εγχόρδων, 3. πνευστών, 4. κλασσικής κι¬ 
θάρας, 5. κρουστών. 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994-1995. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1994 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/20154 (9) 

Χορήγηση άδειας ίδρυσης και λειτουργίας παραρτήματος 
Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί Κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών ΥΠΠΟ/ 
ΓΝΟΣ/33992/31.8.87 «Προϋποθέσεις Τμήματος Κλασ¬ 
σικής Κιθάρας» (ΦΕΚ 500/Β/87, ΥΠΠΟ/ΓΝΟΣ/33991 / 
23.10.87 «Προϋποθέσεις λειτουργίας Τμήματος Κλαβι- 
κύμβαλου (τσέμπαλο), (ΦΕΚ 609/β/87). 

8. Την αριθμ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με Εντολή Υπουργού στους Γ εν. Γ ραμματείς, 
Γ εν. Δ/ντές και Προϊσταμένους των Δ/νσων Τμημάτων και 
Γραφείων της Κ.Υ. του ΥΠΠΟ (ΦΕΚ 
987/τΒ728.11.1991). 

9. Την αριθμ. ΥΠΠΟ/ΚΑΤΕΧΝ/Δ/37328/11.9.90 από¬ 
φασή μας, «Χορήγηση άδειας ίδρυσης και λειτουργίας 
Ωδείου» (ΦΕΚ 626/Β/90). 


10. Το από 21.6.94 Πρακτικό αυτοψίας. 

11. Την από 27.4.94 αίτηση της Μαρίας Ποταμίτου, με 
τα συνημμένα δικαιολογητικά, αποφασίζουμε: 

1. Χορηγούμε στο Ωδείο «Ρωμανός ο Μελωδός» άδεια 
ίδρυσης και λειτουργίας παρ/τος, που θα στεγαστεί στο 
κτίριο της Λεωφόρου Σαλαμίνος αρ. 158 στη Σαλαμίνα. 

2. Το παράρτημα θα λειτουργήσει τα τμήματα: 

1. Ωδικής, 2. αρμονίας, 3. αντίστιξης, 4. φυγής, 6. 
κλασσ. κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (Ί 5) σπουδα¬ 
στών. 

4. Η άδεια ισχύει από το σχολικό έτος 1994-1995. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1994 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. 6480/12/14 (10) 

Συγκρότηση Υπηρεσιακού Συμβουλίου του Πολιτικού 
Προσωπικού του Υπουργείου Δημόσιας Τάξης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Των άρθρων 4 και 5 του Π.Δ. 611 /1977 (ΦΕΚ 198 Α). 

β. Του άρθρου 14 του Ν. 1586/1986 (ΦΕΚ 37 Α). 

γ. Της παραγράφου Β4 του άρθρου 40 του Ν. 1884/ 
1990 (ΦΕΚ 81 Α). 

δ. Του άρθρου 37 του Ν. 2190/1994 (ΦΕΚ 28Α). 

ε. Του άρθρου 27 του Ν. 2081 /1992 (ΦΕΚ 154 Α) με το 
οποίο προστέθηκε άρθρο 29Α στο Ν. 1558/1985 (ΦΕΚ 
137Α). 

στ. Τις οργανικές διατάξεις του Υπουργείου Δημόσιας 
Τάξης (Ν. 1481 /1984, ΦΕΚ 192 τ. Α’). 

2. Την αριθμ. 6016/12/6/7.4.1987 απόφαση σύστασης 
του Υπηρεσιακού Συμβουλίου. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού γιατί το Υπηρεσιακό Συμβούλιο συνεστημένο και 
θα λειτουργεί σύμφωνα με την παρούσα συγκρότηση με 
ισάριθμα μέλη, αποφασίζουμε: 

1. Συγκροτούμε στο Υπουργείο Δημόσιας Τάξης πεντα¬ 
μελές Υπηρεσιακό Συμβούλιο αρμόδιο για το Πολιτικό 
Προσωπικό του Υπουργείου, ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στο Νομό Αττικής. 

β. Δύο αιρετούς εκπροσώπους των εργαζομένων με 
βαθμό τουλάχιστον Γ’, με τους αναπληρωτές τους. 

2. Τα υπό στοιχεία α’ μέλη της προηγούμενης παραγρά¬ 
φου ορίζονται από τον οικείο Υπουργό, από υπαλλήλους 
που έχουν επιλεγεί, με τις διατάξεις του Ν. 2190/1994 
(ΦΕΚ 28/Α), για τρίτη φορά ως προϊστάμενοι διεύθυνσης 

ή αντίστοιχου επιπέδου οργανικής μονάδας. 

Αν δεν υπάρχουν ή δεν επαρκούν οι υπάλληλοι αυτοί, 
ορίζονται υπάλληλοι που έχουν τις τυπικές και ουσιαστι¬ 
κές προϋποθέσεις να κριθούν ως προϊστάμενοι διευθύν¬ 
σεων σύμφωνα με τις διατάξεις των παραγράφων 3 και 6 
του άρθρου 36 του Ν. 2190/1994, προτιμωμένων εκείνων 
που έχουν ασκήσει καθήκοντα προϊσταμένων διεύθυν¬ 
σης. 

Τα τακτικά μέλη με απόφαση του ιδίου Υπουργού τοπο¬ 
θετούνται ως προϊστάμεοι διευθύνσεων, σύμφωνα με τις 
οικείες οργανικές διατάξεις. 

3. Των ανωτέρω υπό στοιχείο α' της παραγράφου 1 τα¬ 
κτικών μελών ορίζονται ισάριθμοι αναπληρωτές μόνιμοι 
υπάλληλοι από αυτούς που υπάγονται στην αρμοδιότητα 
του Υπηρεσιακού Συμβουλίου και υπηρετούν στο Νομό 
Αττικής και οι οποίοι έχουν τις προϋποθέσεις των παρα¬ 
γράφων 3 και 6 του άρθρου 36 του Ν. 2190/1994. 

4. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. 

Στην περίπτωση που προεδρεύει ο αναπληρωτής του 
Προέδρου, θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται απο δικαστικό λει¬ 
τουργό ή σύμβουλο ή πάρεδρο του Νομικού Συμβουλίου 
του Κράτους, που ορίζεται σύμφωνα με την διαδικασία 
που προβλέπεται στις διατάξεις της παρ. Β1 του άρθρου 
40 του Ν. 1884/1990 (ΦΕΚ 81 Α ). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας Ιδιωτικού Δικαίου, αντί των 
δύο αιρετών εκπροσώπων των μονίμων υπαλλήλων, μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας Ιδιωτικού δικαίου αορίστου χρόνου. 

7. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β , με αναπληρωτή τον 
υπάλληλο του ιδίου βαθμού του Υπουργείου Δημόσιας Τά¬ 
ξης- 

8. Η θητεία των μελών των Υπηρεσιακών Συμβουλίων 
είναι διετής. 

Κατά την πρώτη εφαρμογή του Νόμου αυτού, η θητεία 
των μελών των Υπηρεσιακών Συμβουλίων λήγει στις 
31.12.1994. 

9. Τα αιρετά μέλη του Υπηρεσιακού Συμβουλίου των 
υπαλλήλων του Υπουργείου Δημόσιας Τάξης, του οποίου 
η θητεία των μελών λήγει στις 31.12.1994, εξακολουθούν 
να συμμετέχουν στο Υπηρεσιακό Συμβούλιο που συγκρο¬ 
τείται με την παρούσα απόφαση, ανεξάρτητα αν έχουν τον 
Π βαθμό (παρ. 11 του άρθρου 37 τοίι Ν. 2190/1994). 

10. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν έχουν κριθεί απ’ 
αυτό, μέχρι των ορισμό των μελών του νέου υπηρεσιακού 
Συμβουλίου, κρίνονται από το Υπηρεσιακό Συμβούλιο που 
συγκροτείται με την απόφαση αυτή, χωρίς ν’ απαιτείται 
νέα παραπομπή των υποθέσεων αυτών. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουλίου 1994 

Ο ΥΠΟΥΡΓΟΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 
-♦- 

Αριθ. 9169 (11) 

Τροποποίηση της συστατικής πράξης Σχολικής Επιτροπής 
Δημοτικού Σχολείου και Νηπιαγωγείου Κοινότητας Αγ- 
γελώνας Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1) Τις διατάξεις του άρθρου 5 του Ν. 1894/90. Για την 
Ακαδημία Αθηνών και άλλες εκπαιδευτικές διατάξεις 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

2) Τις διατάξεις του άρθρου 187 του Δημοτικού και 
Κοινοτικού Κώδικα (Π.Δ. 323/89) όπως τροποποιήθηκαν 
με το άρθρο 11 του Ν. 2130/93. 

3) Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4) Τις διατάξεις της παρ. 8 του άρθρου 8 του Ν. 2158/93 
«Εκσυγχρονισμός του Ιδρύματος Κρατικών Υποτροφιών 
(Ι.Κ.Υ.) και άλλες διατάξεις». 

5) Την 25/1994 απόφαση του Κοινοτικού Συμβουλίου 
Αγγελώνας. 

6) Την αριθ. 19283/2.12.1993 απόφαση εξουσιοδότη¬ 
σης για υπογραφή των αποφάσεων και των λοιπών πρά¬ 
ξεων με εντολή Νομάρχη, αποφασίζουμε: 

Τροποποιούμε την 8002/27.6.90 απόφασή μας που 
δημοσιεύτηκε στο 460/23.7.90 ΦΕΚ τεύχος Β ως προς 
την παράγραφο 3 ως εξής: 

Το Νομικό πρόσωπο διοικείται από 7/μελές Δ.Σ. αποτε- 
λούμενο από: 

α) Τον εκάστοτε Πρόεδρο της Κοινότητας με τον νόμιμο 
αναπληρωτή του. 

β) Δύο Κοινοτικούς Συμβούλους με τους αναπληρωτές 
τους οριζομένους από το Κ.Σ. 

γ) Τους εκάστοτε Διευθυντές δημ. σχολείου και νηπια¬ 
γωγείου με τους αναπληρωτές τους. 

δ) Δύο δημότες - κατοίκους της κοινότητας με τους 
αναπληρωτές τους οριζόμενους από το Κ.Σ. 

Ως Πρόεδρος του Ν.Π. της σχολικής επιτροπής ορίζεται 
ο αρχαιότερος Διευθυντής των ανωτέρω σχολείων. 

Κατά τα λοιπά ισχύει η 8002/27.6.90 απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας ή 
του Ν.Π.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 5 Ιουλίου 1994 

Με εντολή Νομάρχη 
Ο Διευθυντής 
ΗΛΙΑΣ ΜΑΝΔΑΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5460/7.7.94 (12) 

Κύρωση αναδασμού αγρ/τος «ΑΓΙΟΣ ΒΗΣΣΑΡΙΟΣ» Ν. Τρι¬ 
κάλων. 

Ο ΝΟΜΑΡΧΗΣ ΤΡΙΚΑΛΛΩΝ 

Με την 5460/7.7.94 απόφαση του Νομάρχη Τρικάλων, 
κυρώθηκε ο αναδασμός αγρ/τος «ΑΓΙΟΣ ΒΗΣΣΑΡΙΟΣ» Ν. 
Τρικάλων έτος 1991, όπως αυτός εμφανίζεται και εικονί- 
ζεται στους κτηματολογικούς πίνακες και διάγραμμα του 
αγροκτήματος αυτού που συντάχθηκαν από την οικεία 
επιτροπή αναδασμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Τρίκαλα, 7 Ιουλίου 1994 

Ο Νομάρχης 
ΧΡ. ΚΑΡΑΦΟΥΛΙΔΗΣ 

-♦- 

Αριθ. 6350 (13) 

Τροποποίηση της 14125/2.10.89 απόφασης Νομάρχη 
Φλώρινας όπως τροποποιήθηκε με την 5003/12.5.92 
όμοια απόφαση που αφορά τη σύσταση της Σχολικής 
Επιτροπής Δημοτικού και Νηπιαγωγείου της Κοινότηας 
Ατραπού του Νομού Φλώρινας. 

Η ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις: α) της παρ. 8-15 του άρθρου 5 του Ν. 
1854/1990 “Για την Ακαδημία Αθηνών και άλλες εκπαι¬ 
δευτικές διατάξεις" (Λ 110), (β) της παρ. του άρθρου 8 του 
Ν. 2158/93 Εκσυγχρονισμός του Ιδρύματος Κρατικών 
Υποτροφιών (Ι.Κ.Υ.) και άλλες διατάξεις" και (γ) του άρ¬ 
θρου 187 του Δημοτικού και Κοινοτικού Κώδικα (ΠΔ 323/ 
89) (Α 146). 

2. Την αριθμ. 10/94 απόφαση του Κοινοτικού Συμβου¬ 
λίου Ατραπού του Νομού Φλώρινας που αφορά τροποποί¬ 
ηση της αριθμ. 24/89 απόφασης του για σύσταση σχολι¬ 
κής επιτροπής όπως τροποποιήθηκε με την αριθ. 9/92 
όμοια απόφαση, αποφασίζουμε: 

Τροποποιούμε την αριθμ. Πρωτ. ΕΣ 14125/2.10.89 
απόφασή μας, όπως τροποποιήθηκε με την αριθ. 5003/ 
12.5.92 όμοια απόφασή μας, ως προς τη σύνθεση του 
Διοικητικού Συμβουλίου της Σχολικής Επιτροπής ως εξής: 

“Η συνιστώμενη με την απόφαση αυτή σχολική επιτροπή 
διοικείται απο πενταμελές Διοικητικό Συμβούλιο αποτε- 
λούμενο από: 

α) Τον εκάστοτε αρχαιότερο Διευθυντή του συσταγαζο- 
μένων Σχολείων ως Πρόεδρο της Σχολικής Επιτροπής, 
β) Τον εκάστοτε Πρόεδρο της Κοινότητας, 
γ) Ένα Διευθυτή Σχολείου. 

δ) Έναν Κοινοτικό Σύμβουλο που ορίζεται με απόφαση 
του Κοινοτικού Συμβουλίου. 

ε) Έναν εκπρόσωπο του Συλλόγου Γονέων και Κηδεμό¬ 
νων του Δημοτικού Σχολείου και Νηπιαγωγείου. 

Κατά τα λοιπά εξακολουθεί να ισχύει η αριθμ. ΕΣ 
14125/2.10.89 απόφασή μας που δημοσιεύθηκε στο 
ΦΕΚ 783/Β/10.10.89 όπως τροποποιήθηκε με την αριθμ. 
5003/12.5.92 όμοια απόφαση που δημοσιεύθηκε στο 
ΦΕΚ 352/Β/2.6.92. 

Από τις διατάξεις της απόφασης αυτής δεν προκαλείται 


δαπάνη σε βάρος του προϋπολογισμού της Κοινότητας ή 
της Σχολικής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 22 Ιουνίου 1994 

Η Νομάρχης 
ΘΕΟΔΩΡΑ ΠΕΪΔΟΥ 

-♦- 

Αριθ. 8044 (14) 

Τροποποίηση της 11128/30.8.89 και 4985/3.5.91 από¬ 
φασης Νομάρχη Φλώρινας που αφορά σύσταση Σχολι¬ 
κής Επιτροπής Γυμνασίου Δημοτικού και Νηπιαγω¬ 
γείου της Κοινότητας Λεχόβου του Νομού Φλώρινας. 

Η ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις: α) της παρ. 8-15 του άρθρου 5 του Ν. 
1854/1990 “Για την. Ακαδημία Αθηνών και άλλες εκπαι¬ 
δευτικές διατάξεις" (Λ 110), (β) της παρ. του άρθρου 8 του 
Ν. 2158/93 “Εκσυγχρονισμός του Ιδρύματος Κρατικών 
Υποτροφιών (Ι.Κ.Υ.) και άλλες διατάξεις" και (γ) του άρ¬ 
θρου 187 του Δημοτικού και Κοινοτικού Κώδικα (ΠΔ 323/ 
89) (Α 146). 

2. Την αριθμ. 37/94 απόφαση του Κοινοτικού Συμβου¬ 
λίου Λεχόβου του Νομού Φλώρινας που αφορά τροποποί¬ 
ηση της αριθμ. 26/89 απόφασης του για σύσταση σχολι¬ 
κής επιτροπής αποφασίζουμε: 

Τροποποιούμε τις αριθμ. Πρωτ. ΕΣ 11128/30.8.89 & 
4985/3.5.91 αποφάσεις μας, ως προς τη σύνθεση του 
Διοικητικού Συμβουλίου της Σχολικής Επιτροπής ως εξής: 

“Η συνιστώμενη με την απόφαση αυτή σχολική επιτροπή 
διοικείται απο εννεαμελές Διοικητικό Συμβούλιο αποτε- 
λούμενο από: 

α) Τον εκάστοτε αρχαιότερο Διευθυντή των Σχολείων 
ως Πρόεδρο της Σχολικής Επιτροπής, 
β) Τον εκάστοτε Πρόεδρο της Κοινότητας, 
γ) Δύο (2) Διευθυντές Σχολείων, 
δ) Έναν (1) Κοινοτικό Σύμβουλο που ορίζεται με από¬ 
φαση του Κοινοτικού Συμβουλίου. 

ε) Έναν (1) εκπρόσωπο του Συλλόγου Γ ονέων και Κηδε¬ 
μόνων μαθητών του Γυμνασίου. 

στ) Έναν (1) εκπρόσωπο του Συλλόγου Γονέων και Κη¬ 
δεμόνων μαθητών του Δημοτικού Σχολείου, 
ζ) Έναν (1) εκπρόσωπο των μαθητικών Κοινοτήτων, 
η) Έναν (1) εκπρόσωπο του Πολιτιστικού Μορφωτικού 
Συλλόγου. 

Κατά τα λοιπά εξακολουθεί να ισχύει η αριθμ. ΕΣ 
11128/30.8.89 & 4985/3.5.91 απόφασή μας που δημο¬ 
σιεύθηκε στο ΦΕΚ 675/Β/11.9.89 & 355/Β/24.5.91. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας ή 
της Σχολικής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 30 Ιουνίου 1994 

Η Νομάρχης 
ΘΕΟΔΩΡΑ ΠΕΪΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


